Die visuele teksverwerker of VisualEditor soos dit in Engels bekend staan, is 'n metode om wysigings direk op Wikipedia aan te bring, sonder die gebruik van wikiteks. Hierdie gerief maak dit dus makliker vir die minder-tegniese gebruikers van Wikipedia om ook 'n bydrae te lewer, en bied 'n alternatiewe wysigingsmetode aan diegene wat wel met wikiteks vertroud is, maar dalk om ander redes eerder 'n wat-jy-sien-is-wat-jy-kry-teksverwerker wil gebruik.